ഒന്നാം സമ്മാനം നേടിയ ബമ്ബര് ടിക്കറ്റ് നഷ്ടപ്പെടുത്തി, അതിന്റെ പേരില് വിവാഹമോചനം നേടി പക്ഷേ പഠിച്ചത് വലിയ പാഠം മലയാളികളില് പലരും മുടങ്ങാതെ ലോട്ടറി ടിക്കറ്റുകള്Lottery Ticket എടുക്കുന്നവരാണ്. അമ്ബതോ നൂറോ ചെലവിട്ട് ദിവസേനയും, മുന്നൂറോളം രൂപ ചെലവിട്ട് ആണ്ടിനും സംക്രാന്തിക്കും ബമ്ബര് ടിക്കറ്റുകള്bumper എടുത്തും സ്വദേശികള് ഭാഗ്യപരീക്ഷണം നടത്തുമ്ബോള്, പ്രവാസി മലയാളികള്NRI കുറേക്കൂടി വലിയ ഭാഗ്യപരീക്ഷണങ്ങള്ക്കാണ് മുതിരാറുള്ളത്. പത്തിരുപതു പേര് ചേര്ന്ന് ഷെയറിട്ടാണ് അഞ്ചും പത്തും ആയിരങ്ങള് വിലയുള്ള ഗള്ഫിലെയും മറ്റും ലോട്ടറികള് അവര് എടുക്കാറുള്ളത്. ചുരുക്കം ചില ഭാഗ്യവാന്മാര്ക്ക് നേട്ടമുണ്ടാവുമ്ബോള്, പലരുടെയും കീശ ഈ പേരില് കാലിയാവുകയാണ് ചെയ്യുക. അങ്ങനെ ലോട്ടറി അടിച്ചവരും അടിക്കാത്തവരും എന്ന് ഭാഗ്യം നമ്മളെ വേര്തിരിക്കുക സ്വാഭാവികം മാത്രമാണ്. എന്നാല്, ലോട്ടറി അടിച്ചിട്ടും കോളടിക്കാതെ പോയാലോ? തലനാരിഴയ്ക്ക്, കപ്പിനും ചുണ്ടിനും ഇടയ്ക്കുവച്ച് ഒരു ജാക്പോട്ട് നേട്ടം നമ്മുടെ കൈവിട്ടു പോയാലോ? അതുണ്ടാക്കുന്ന മാനസിക വിസ്ഫോടനങ്ങള് പലപ്പോഴും ഏറെ വലുതായിരിക്കും. അത്തരത്തില് ഒരു കഥയാണ്, യുകെയിലെ വാട്ട്ഫോര്ഡ് നിവാസികളായ മാര്ട്ടിന്കെയ് ടോട്ട് ദമ്ബതികളുടേത്. 24 കാരനായ മാര്ട്ടിന് 2001 ലാണ് ഒരു മെഗാ ലോട്ടറി അടിക്കുന്നത്. അന്നയാള് വാട്ട്ഫോര്ഡിലെ ഒരു കമ്ബനിയുടെ പര്ച്ചേസ് മാനേജര് ആയിരുന്നു. ചുരുങ്ങിയ ശമ്ബളത്തിന്, തന്റെ പങ്കാളിയോടൊപ്പം കഷ്ടിച്ച് കഴിഞ്ഞു കൂടിയിരുന്ന മാര്ട്ടിന്, ഒന്നും രണ്ടും അല്ല, 3,011,065 അതായത് ഏതാണ്ട് മൂന്നു മില്യണ് പൗണ്ട്, ഇന്ത്യന് റുപ്പീസില് പറഞ്ഞാല്, ഏതാണ്ട് 31 കോടി രൂപയുടെ ജാക്പോട്ട് ആണ് അടിക്കുന്നത്. ലോട്ടറിയടിച്ചു എന്നറിഞ്ഞതോടെ മാര്ട്ടിനും പങ്കാളികെയും മനക്കോട്ടകള് കെട്ടിത്തുടങ്ങി. നിരന്തരം വഴക്കു പറയുന്ന മാനേജരെ കണ്ണ് പൊട്ടുന്ന രണ്ടു ചീത്തയും പറഞ്ഞ്, ഈ നശിച്ച ജോലി ഉപേക്ഷിച്ച് ഇനിയെങ്കിലും ഒന്ന് സ്വൈര്യമായി ഇരിക്കണം. ഒരു ഓഡി TT കാര് വാങ്ങി അതില് അവളെയും കൊണ്ട് കരീബിയന് ദ്വീപുകളില് ടൂറുപോവണം. ഇപ്പോള് കഴിയുന്ന കുടുസ്സു മുറി ഒഴിഞ്ഞ്,അവളുമൊത്ത് ഒന്നിച്ചു കഴിയാന് ഒരു പോഷ് ബംഗ്ലാവ് വാങ്ങണം അങ്ങനെ പല സ്വപ്നങ്ങളും മാര്ട്ടിന് കണ്ടു കൂട്ടി. എന്നാല് ആ സ്വപ്നങ്ങള് സാക്ഷാത്കരിക്കുന്നതിനു ചെറിയൊരു തടസ്സമുണ്ടായിരുന്നു. തങ്ങള്ക്കാണ് ആ ലോട്ടോ അടിച്ചത് എന്ന് അവര് തിരിച്ചറിഞ്ഞത് ഫലം പ്രഖ്യാപിച്ച് ആറു മാസം കഴിഞ്ഞ്, ഒന്നാം സമ്മാനം അടിച്ച ടിക്കറ്റ് ആരുടെയെങ്കിലും കയ്യിലുണ്ടെങ്കില് അവര് മുന്നോട്ടുവരണം എന്ന കമ്ബനിയുടെ അവസാന അറിയിപ്പ് കണ്ടപ്പോള് മാത്രമാണ്. തിരിച്ചറിഞ്ഞ പാടെ അവര് ഇരുവരും വീട്ടില് ചെന്ന്, തലകുത്തി മറിഞ്ഞു നിന്ന് പരതി എങ്കിലും ടിക്കറ്റ് മാത്രം കിട്ടിയില്ല. ഈ ടിക്കറ്റ് ആണ് വാങ്ങിയത് എന്നിന് തെളിവുണ്ടായിരുന്നു എങ്കിലും, ടിക്കറ്റ് തന്നെ കാണിച്ചാല് മാത്രമേ സമ്മാനം തരൂ എന്ന് ലോട്ടറി കമ്ബനി നിര്ബന്ധം പിടിച്ചു. അവരുടെ പോളിസി പ്രകാരം ടിക്കറ്റ് നഷ്ടപ്പെടുത്തിയിട്ടുണ്ട് എങ്കില്, ഒരു മാസത്തിനുള്ളില് അത് റിപ്പോര്ട്ട് ചെയ്തിരിക്കണം എന്നാണ്. ആ ഒരു മാസം പിന്നിട്ടു കഴിഞ്ഞാണ് മാര്ട്ടിനും കെയും കമ്ബനിയെ ബന്ധപ്പെട്ടത്. ഈ സാങ്കേതിക കാരണം ചൂണ്ടിക്കാട്ടി കമ്ബനി പണം നല്കാന് വിസമ്മതിക്കുന്നു. അന്ന് ഈ സംഭവം യുകെയില് വലിയ വിവാദങ്ങള്ക്കും ചര്ച്ചകള്ക്കും കാരണമായി. ദമ്ബതികള് തന്നെയാണ് ടിക്കറ്റ് എടുത്തത് എന്ന് ബോധ്യപ്പെട്ടിട്ടും പണം നല്കാന് വിസമ്മതിക്കുന്ന Camelot ലോട്ടറി കമ്ബനിയുടെ അത്യാര്ത്തിയെ ജനം നിശിതമായി വിമര്ശിച്ചു. റിച്ചാര്ഡ് ബ്രാന്സണ് മുതല് ടോണി ബ്ലെയര് വരെ അന്ന് മാര്ട്ടിന് പണം നല്കണം എന്ന് ലോട്ടറി കമ്ബനിയോട് ആവശ്യപ്പെട്ടു എങ്കിലും അതുണ്ടായില്ല. തങ്ങളുടെ പോളിസി വിട്ട് തരിമ്ബും മാറാനോ മാര്ട്ടിന് പണം നല്കാനോ അവര് തയ്യാറായില്ല. ലോട്ടറി അടിച്ചു എന്നറിഞ്ഞ നിമിഷം മുതല് കണ്ടുകൊണ്ടിരുന്ന മനക്കോട്ടകള് തകര്ന്നടിഞ്ഞത് മാര്ട്ടിന് സഹിക്കാനാവുന്ന ഒന്നായിരുന്നില്ല. അത് അയാളെ വിഭ്രാന്തിയുടെ വക്കോളമെത്തിച്ചു. അതുവരെ ഏറെക്കുറെ പ്രശാന്തമായി പൊയ്ക്കൊണ്ടിരുന്ന അയാളുടെ ദാമ്ബത്യത്തെ പാളം തെറ്റിച്ചു. എന്നാല്, ഇരുപതു വര്ഷങ്ങള്ക്കിപ്പുറം, അതില് നിന്നൊക്കെ കരകയറി വീണ്ടും സന്തോഷം കണ്ടെത്താന് മാര്ട്ടി പഠിച്ചു കഴിഞ്ഞു. ലോട്ടറി അടിച്ച പണം തനിക്കു കൊണ്ടുവന്നു തന്നേക്കാമായിരുന്നു എന്ന് അയാള് കരുതിയിരുന്ന സുഖങ്ങള് എത്ര മാത്രം അത്യാഗ്രഹമായിരുന്നു എന്ന് അയാള് തിരിച്ചറിയുന്നു. ലോട്ടറി അടിച്ചപ്പോള് എത്രയും പെട്ടന്ന് ഇറങ്ങിപ്പോവണം എന്ന് ആഗ്രഹിച്ച അതേ കുടുസ്സുമുറിയില് തന്നെയാണ് ഇന്നയാള് ഏറെ സന്തോഷത്തോടെ കഴിയുന്നത്. ഇന്ന് 44 വയസ്സുള്ള മാര്ട്ടിന് ഇന്നും അതേ പര്ച്ചേസ് മാനേജര് തന്നെയാണ്. എന്നാല്, എന്നയാള്ക്ക് തന്റെ ജോലിയില് സംതൃപ്തി കണ്ടെത്താനാവുന്നുണ്ട്. അന്ന് തന്നെ തേടിയെത്തി, തൊട്ടു തൊട്ടില്ല എന്ന മട്ടില് കൈവിട്ടുപോയ മൂന്നു മില്യണ് പൗണ്ടിന്റെ ലോട്ടറി തനിക്ക് വലിയ സങ്കടങ്ങളായിരുന്നു കൊണ്ട് തരുമായിരുന്നത് എന്നാണ് ഇന്നയാള് കരുതുന്നത്. ലോട്ടറി അടിച്ച ഒമ്ബതു മില്യനും കാസിനോകളില് ചൂതുകളിച്ചും, പെണ്ണു പിടിച്ചും മയക്കുമരുന്നു സേവിച്ചും ചെലവിട്ട് മാസങ്ങള്ക്കുള്ളില് പാപ്പര്സ്യൂട്ട് അടിച്ച മൈക്കല് കരോളിന്റെ ജീവിതമാണ് അയാള് ഉദാഹരണമായി എല്ലാവരോടും എടുത്തു പറഞ്ഞു കൊണ്ടിരിക്കുന്നത്. കരീബിയന് ദ്വീപുകളിലേക്ക് ടൂറുപോവാനുള്ള പണമൊന്നും ഇന്നയാള് ഉണ്ടാക്കുന്നില്ല എങ്കിലും, വാട്ട്ഫോര്ഡില് നിന്ന് അധികം ദൂരെയല്ലാതെ സ്ഥിതിചെയ്യുന്ന കോണ്വാളിലേക്ക് അയാള് ടൂറിനു പോവുന്നു. എന്റെ ജീവിതത്തില് യാതൊന്നിനെയും കുറവുണ്ടായിരുന്നില്ല എന്ന് ഞാന് തിരിച്ചറിഞ്ഞത് ഈ ഇച്ഛാഭംഗത്തിനു ശേഷമാണ് എന്നും മാര്ട്ടിന് ഇന്ന് അടിവരയിട്ടു പറയും. പണം അല്ല ലോകത്തില് ഏറ്റവും പ്രധാനപ്പെട്ട കാര്യം, സന്തോഷവും സമാധാനവും ആണ്. അത് കണ്ടെത്താന് വളരെ കുറച്ചു പണം മാത്രം മതി എന്നും ഈ ലോട്ടറി അനുഭവത്തിലൂടെ പഠിച്ചു എന്നും ഇയാള് എല്ലാവരെയും ഓര്മിപ്പിക്കുന്നു.